Diari Oficial de la Generalitat Valenciana


Sumari del DOGV 3693, del 22-02-2000 (2000/1294)

ORDRE de 7 de febrer de 2000, de la Conselleria d’Agricultura, Pesca i Alimentació, per la qual es desplega el Decret 89/1999, del Govern Valencià, pel qual s’aprova el Reglament Orgànic i Funcional de la Conselleria d’Agricultura, Pesca i Alimentació.
------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2000/02/07/(3)/dof/vci/html**

### Dades del document

Número de DOGV
:   3693

Data del DOGV
:   22-02-2000

Secció del DOGV
:   I. DISPOSICIONS GENERALS

Número del document
:   2000/1294


Data del document
:   07-02-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * Conselleria Agricultura, Pesca i Alimentació
    * reglament intern
    * legislació
    * administració regional

ORDRE de 7 de febrer de 2000, de la Conselleria d'Agricultura, Pesca i Alimentació, per la qual es desplega el Decret 89/1999, del Govern Valencià, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació. [2000/X1294]
  
El Decret del Govern Valencià 89/1999, de 23 de juliol, va aprovar, a proposta de la consellera, el Reglament Orgànic i funcional de la Conselleria d'Agricultura, Pesca i Alimentació. En aquest decret es regula el nivell directiu de la Conselleria, la Secretaria General Administrativa i les diferents unitats amb rang d'àrea, i es fa necessari desplegar-lo fins al nivell de cap de servei.
  
Per això, en ús de les facultats que m'atribueix el decret mencionat, i de conformitat amb el que es preveu en els articles 35.e i 71 de la Llei 4/1983, de 30 de desembre, de Govern Valencià.
  
DISPOSE
  
Article 1. La consellera
  
Depenen directament de la consellera:
  
- El Gabinet de la consellera, com a òrgan de suport directe i assistència immediata.
  
- L'Institut Valencià de Qualitat Agroalimentària, amb rang d'àrea, del qual dependran els serveis següents:
  
El Servei de Promoció a la Qualitat, al qual correspon millorar i promocionar la qualitat dels productes agraris i agroalimentaris, tant industrials com artesanals, les denominacions d'origen específiques i altres figures de qualitat alimentàries, els contractes de productes agroalimentaris, i la gestió d'auxilis econòmics d'àmbit autonòmic, estatal i comunitari corresponents a aquesta.
  
El Servei de Control de Qualitat, al qual corresponen les funcions de supervisió de les mesures preses per les indústries i els organismes en matèria d'implantació i gestió de qualitat, com també la inspecció i verificació de la qualitat dels productes agroalimentaris i dels mitjans de producció agraris en els diferents àmbits i sectors.
  
Article 2. Secretaria General
  
Integren la Secretaria General les unitats següents:
  
La Secretaria General Administrativa
  
El Servei Jurídic
  
El Servei d'Auditoria Interna de l'Organisme Pagador
  
El Servei de Promoció Comarcal
  
El Servei de Relacions Agràries
  
Depenen de la Secretaria General Administrativa els serveis següents:
  
Servei de Gestió Administrativa, al qual correspon l'estudi i les propostes en matèria de personal pròpies de la Conselleria; estudiar, preparar i formalitzar els expedients de contractació administrativa d'obres, serveis i subministraments; l'arxiu, registre i custòdia de documents. Li correspon, així mateix, la gestió dels assumptes generals de la Conselleria, com ara règim interior, parc mòbil, inventari i manteniment de les instal·lacions, i també la tramitació administrativa general.
  
Servei de Gestió Econòmica i Pressupostària, al qual correspon l'elaboració de l'avantprojecte de pressupostos de la conselleria, les propostes i les tramitacions d'ingressos, com també el seguiment i control sobre aquests i les propostes de pagaments, moviment de fons, provisió de comptes i l'estudi i proposta de control dels pressupostos i dels programes d'inversions; és competència seua, així mateix, la participació en les propostes que tinguen com a finalitat l'obtenció de fons externs a la Generalitat Valenciana; la coordinació de l'elaboració i efectuar la tramitació i el seguiment de les actuacions finançades amb fons de la Unió Europea, com també la notificació de les ajudes públiques que la conselleria tinga previst de concedir.
  
En l'àmbit exclusiu de la normativa comunitària, correspondrà al Servei de Gestió Econòmica i Pressupostària portar la comptabilitat dels pagaments de les despeses corresponents a la política agrícola comuna, en els termes previstos en l'article 4 del Decret 178/1996, de 2 d'octubre, del Govern Valencià.
  
Servei de Supervisió de Projectes, al qual correspon l'examen dels avantprojectes i projectes d'obres, com també les modificacions d'aquests, fins i tot la comprovació aritmètica, per a la qual cosa demanarà els aclariments, les ampliacions de dades, els estudis o les rectificacions que trobe oportuns i exigirà la reparació o repararà per si mateix els defectes observats; la vigilància del compliment de les normes reguladores en la matèria i, en particular, les d'ordenament, regulació i coordinació dels criteris tècnics i, en general, les funcions que li atribuïsca la legislació de contractes de les administracions públiques.
  
Servei d'Informàtica, Organització i Tècniques de Gestió, al qual correspondrà atendre l'harmonització del material i la documentació informàtica utilitzats per la Conselleria, coordinarà i impulsarà les accions realitzades en la matèria; assessorarà les diferents unitats i desenvoluparà els criteris per a l'adquisició i l'ús de béns i serveis informàtics, garantint-ne una adequada compatibilitat, i també el perfeccionament tècnic del personal de la conselleria. Així mateix, tindrà a càrrec seu la simplificació i normalització dels procediments administratius i l'elaboració de la memòria de la conselleria.
  
Depenen directament del secretari general els serveis següents:
  
Servei Jurídic, al qual correspon emetre informes i, si s'escau, elaborar les disposicions de caràcter general, els convenis i les circulars que emanen dels diferents òrgans directius de la conselleria, com també emetre qualssevol informes i dictàmens jurídics a petició de la consellera o d'altres òrgans directius de la Conselleria d'Agricultura, Pesca i Alimentació. També li competeix emetre informes sobre els recursos que s'interposen davant la consellera o altres òrgans i, si s'escau, elaborar les propostes de resolució, l'ordenament de la documentació jurídica i el seguiment de la legislació i les altres actuacions que, per imperatiu legal, s'imposen en els procediments establits en la legislació aplicable a les matèries pròpies de la Conselleria d'Agricultura, Pesca i Alimentació.
  
Servei d'Auditoria Interna de l'Organisme Pagador, al qual correspon verificar els procediments adoptats en les funcions d'organisme pagador i la seua adequació a la normativa comunitària, com també verificar la comptabilitat derivada d'aquestes funcions, tot això d'acord amb les disposicions del Reglament (CE) 1.663/1995, de la Comissió, de 7 de juliol de 1995.
  
Servei de Promoció Comarcal, al qual correspon establir els programes de treball de les oficines comarcals de la conselleria, la coordinació i el seguiment de les seues activitats i dels resultats obtinguts; organitzar i supervisar la relació informativa amb els ciutadans; facilitar a les oficines comarcals les informacions necessàries per divulgar-les entre els administrats; coordinar i organitzar les activitats formatives del personal destinat a les oficines comarcals; avaluar les necessitats de mitjans personals i materials per al desenvolupament de les seues activitats i dur a terme les gestions necessàries per a la seua dotació.
  
Servei de Relacions Agràries, al qual correspon la gestió de les relacions amb les cambres agràries i altres ens i òrgans públics i amb les organitzacions professionals agràries; exercirà, així mateix, les funcions en matèria de qualificació, registre i assistència a les societats agràries de transformació, i tindrà a càrrec seu portar i custodiar el Registre de Societats Agràries de Transformació de la Comunitat Valenciana.
  
Article 3. Direcció General d'Innovació Agrària i Ramaderia
  
S'estructura en les unitats següents:
  
L'Àrea de Protecció dels Cultius, que exerceix les funcions de coordinar i dirigir les activitats relacionades amb la protecció i defensa contra agents fitopatògens, com també el control del material vegetal de reproducció i flor tallada i concretament d'expedició de passaports fitosanitaris i la gestió del Registre Oficial de Productors, Comerciants i Importadors de Vegetals, i també del Registre de Productors de Plantes de Viver i de Productors de Flor Tallada, i de l'execució dels plans de vigilància de residus de productes fitosanitaris i la supervisió i gestió dels registres de producció integrada.
  
D'aquesta dependran els serveis de Sanitat Vegetal i Prevenció Fitosanitària.
  
- Al Servei de Sanitat Vegetal correspon el desenvolupament de les campanyes institucionals de tractaments, la gestió del Registre d'Establiments i Serveis Plaguicides, la proposta de normatives i vigilància sobre control de característiques de maquinària per a tractaments fitosanitaris i revisió d'equips en ús, el foment de l'agricultura compatible amb el medi ambient, la planificació de la lluita biològica i integrada, i també la cria dels parasitoides útils necessaris per a aquesta.
  
- Al Servei de Prevenció Fitosanitària correspon la detecció de plagues i malalties dels cultius, l'emissió d'avisos i recomanacions fitosanitàries, l'experimentació amb productes fitosanitaris, la proposta de normativa i vigilància de l'ús correcte de plaguicides, la realització d'anàlisis del Laboratori de Diagnòstic de Plagues i Malalties, el foment, el control i la coordinació de les ATRIA/ADV i la vigilància de la introducció de noves plagues i malalties.
  
L'Àrea de Ramaderia, de la qual depenen els serveis següents:
  
- Servei de Producció i Sanitat Animal, al qual correspon la programació de les activitats d'ordenament i millora de les produccions ramaderes, la sanitat i el benestar animal. Inclou l'ordenament i el registre dels mitjans de producció animal, nuclis zoològics, animalaris i activitats relacionades amb la producció animal, els animals de companyia, els centres aqüícoles i les indústries d'eliminació de cadàvers. Li competiran també les actuacions d'anàlisi, disseny i execució de campanyes per a la prevenció, el control i l'eradicació de malalties animals, la vigilància sanitària d'explotacions ramaderes, els medicaments veterinaris i el benestar animal.
  
- Servei de Tecnologia Ramadera, al qual correspon l'organització i la direcció del Centre d'Investigació i Tecnologia Animal, l'obertura de línies d'investigació i experimentació necessàries per mantenir i desenvolupar l'activitat ramadera, l'organització i la coordinació dels programes de formació dels agents que participen en el procés de producció ramadera i de seguiment i control del benestar animal, com també l'assessorament tècnic dels ramaders en els seus programes d'inversió.
  
El Servei de Desenvolupament Tecnològic, al qual correspon l'experimentació i l'adaptació de les innovacions en les tècniques de producció agropecuària; la introducció i l'assaig de nous materials vegetals i la detecció i resolució dels problemes que afecten els cultius, com també el suport a les investigacions sobre aquests. També seran funcions d'aquest servei la transferència de tecnologia agrària als sectors productius; l'assessorament i l'assistència tècnica als agricultors i ramaders; la divulgació de la informació sobre els avenços tecnològics i la formació professional agrària a través de l'organització de cursos, conferències i demostracions.
  
El Servei d'Anàlisi Agroalimentària, al qual correspon la realització de les valoracions analítiques relacionades amb els mitjans de producció agrària com ara aigües, sòls, materials, vegetals, fertilitzants, plaguicides, etc.; les anàlisis per a la determinació dels nivells de contaminació pels productes d'ús agrícola dels recursos mediambientals; la verificació de la qualitat dels productes agroalimentaris i la detecció d'additius o residus de productes fitosanitaris i prohibits, perillosos o contaminants en aquests; el registre i l'autorització dels laboratoris privats dedicats a aquestes matèries i l'expedició de certificats oficials d'anàlisis.
  
El Servei de Viticultura i Enologia, al qual correspon l'experimentació en viticultura, el desenvolupament de tecnologies d'elaboració del vi, les transferències de tecnologia i l'assistència tècnica i formació professional en viticultura i enologia realitzades a l'Estació de Viticultura i Enologia situada a Requena.
  
El Servei de Tecnologia del Reg, al qual correspon la realització d'assajos i experiències en matèria d'aplicació de nous sistemes de reg, el suport de les investigacions en matèria d'utilització d'aigües per a ús agrícola, la coordinació de les actuacions en matèria de transferència de tecnologia, l'assessorament tècnic, la difusió de la informació i la formació professional en matèria de regadiu. Així mateix, li correspondrà recopilar i sistematitzar informació i documentació en matèries relacionades amb l'aigua i el reg, i la realització d'estudis específics sobre les tecnologies utilitzades en el regadiu.
  
Article 4. Direcció General de Modernització d'Estructures Agràries
  
S'estructura en les unitats següents:
  
L'Àrea d'Obres i Infraestructures i Recursos Hidràulics, de la qual depenen els serveis següents:
  
- Servei de Projecció i Direcció d'Obres, al qual correspon el desenvolupament i la gestió dels diferents plans d'obres, així com la tramitació de les actuacions que es deriven de l'execució de la legislació de reforma i desenvolupament agrari, que executarà la Direcció General; la redacció d'instruccions tècniques que garantisquen l'adequada projecció i direcció de les obres mencionades; el control del compliment d'aquestes, el seguiment de l'execució, i la recepció, liquidació i proposta d'entrega de les obres.
  
- Servei d'Infraestructures i Recursos Hidràulics, al qual correspon el desenvolupament i aplicació de les actuacions de la Conselleria en matèria de regadius i racionalització de l'ús de l'aigua de reg, així com la participació en òrgans de cooperació hidràulica. Així mateix, li corresponen les actuacions en matèria de concentració parcel·lària i de reconeixement d'arrendaments rústics i històrics valencians.
  
El Servei de Millora d'Estructures Agràries, al qual correspon la instrumentació i gestió d'ajudes en matèria de política d'estructures i de modernització de les explotacions.
  
Article 5. Direcció General de Producció Agrària
  
S'estructura en les unitats següents:
  
L'Àrea de Garantia Agrària, de la qual depenen els serveis següents:
  
- Servei de Producció Vegetal, al qual correspon la programació i execució de les activitats tècniques derivades de l'ordenació i millora de les produccions agrícoles en el marc de la normativa comunitària, incloses les mesures de reestructuració i reconversió de cultius, les relatives als mitjans de producció; la introducció d'innovacions i avaluació de noves tècniques, la cobertura front a danys climatològics mitjançant el foment de la contractació d'assegurances agràries; la valoració i instrumentació d'ajudes econòmiques en el cas de catàstrofes meteorològiques i l'exercici de les funcions administratives en relació amb els registres de cultius i plantacions.
  
- Servei de Mercats Agraris, al qual correspon el desenvolupament i aplicació de les normes sobre ajudes lligades a intervencions i l'execució i seguiment de les mesures nacionals o procedents de la Unió Europea, d'intervenció en els mercats agraris i pesquers, així com la gestió de els recursos financers per a l'exercici d'aquestes mesures. Així mateix, li correspon el control qualitatiu i analític de les operacions en què intervinga i qualsevol altra que, en matèria de proveïment i intervenció de productes agraris, corresponga a la Conselleria d'Agricultura.
  
- Servei de Mesures d'Acompanyament de la PAC, al qual correspon la gestió de les ajudes de repoblació en terres agràries, de foment de mètodes de producció agrària compatible amb la protecció i conservació del medi ambient i els espais naturals, el cessament en l'activitat agrària, i la realització d'actuacions en zones desfavorides i de muntanya.
  
Article 6. Direcció General de Pesca i Comercialització Agrària
  
S'estructura en les unitats següents:
  
L'Àrea de Pesca Marítima, de la qual depèn el Servei de Pesca Marítima, al qual corresponen les actuacions relacionades amb la pesca marítima en aigües interiors, el marisqueig i l'aqüicultura, l'ordenació del sector pesquer i la protecció de la pesca i del medi marí, inclosos els estudis i l'experimentació en aquestes matèries. Així mateix, li correspondran les relacions amb les confraries de pescadors i les funcions relatives a la formació i ensenyament nàutic i pesquer.
  
L'Institut Politècnic Marítim i Pesquer del Mediterrani, els òrgans de govern del qual es regeixen pel Decret 100/1990, de 25 de juny, del Govern Valencià, s'adscriurà a la Conselleria d'Agricultura, Pesca i Alimentació a través d'aquesta Àrea.
  
El Servei d'Indústries Agroalimentàries, al qual correspon l'aplicació de les mesures relacionades amb l'organització, foment i millora de les indústries agroalimentàries; les accions derivades de polítiques sectorials, l'ordenació i funcionament del Registre d'Indústries Agroalimentàries, les organitzacions i agrupacions de productors agraris.
  
El Servei de Cooperativisme Agrari Valencià, al qual correspon promoure fórmules associatives agràries en els processos de producció, comercialització i crèdit agrari; realitzar i estimular la investigació i els estudis econòmics i agraris d'interès específic del sector agrari, amb la instrumentació de les mesures conduents a la millor formació cooperativa dels agricultors i ramaders; prestar col·laboració tècnica a les societats cooperatives i altres societats similars en els aspectes específics relacionats amb la seua activitat; servir d'òrgan difusor, canalitzador i consultor dels programes d'actuació de la Generalitat Valenciana, en matèria de política agrària, que afecten el moviment cooperatiu agrari de la Comunitat Valenciana i, en general, totes aquelles accions que tendisquen a impulsar i potenciar l'organització cooperativa agrària de la Comunitat Valenciana.
  
Article 7. Direcció General de Relacions Agràries amb la Unió Europea
  
S- estructura en les unitats següents:
  
Servei d'Estudis Agraris i Comunitaris, al qual correspon recopilar, analitzar i proporcionar als òrgans directius la informació socioeconòmica adequada per a la política agrària; organitzar l'estadística agrària valenciana, tant per a ús propi com en compliment dels acords amb altres institucions, sense perjudici del que es preveu en l'article 75.7 de la Llei de Govern Valencià; el seguiment, recopilació i coordinació de la informació relativa a la PAC; organitzar i custodiar els fons bibliogràfics a fi de mantenir un centre de documentació sobre agricultura, pesca i alimentació, i realitzar les actuacions necessàries per al millor coneixement del sector agrari valencià.
  
Servei d'Assumptes Europeus, al qual correspon planificar i impulsar les relacions de la Conselleria amb les institucions europees i altres organismes internacionals, amb l'elaboració d'informes sobre això; la gestió de la iniciativa comunitària Leader i de les ajudes per a la diversificació de les activitats en l'àmbit agrari i àmbits afins.
  
Article 8. Els serveis territorials
  
Els serveis territorials dependran orgànicament del secretari general i funcionalment dels diversos òrgans directius de la conselleria, en les matèries pròpies de la respectiva competència.
  
Sota la dependència del cap dels serveis territorials s'integren les unitats següents:
  
El secretari territorial exercirà la funció de coordinar i impulsar els assumptes generals dels serveis territorials en les matèries administratives i econòmiques, així com aquelles altres funcions que se li atribuïsquen o deleguen. Substituirà el cap dels serveis territorials en cas d'absència, vacant o malaltia.
  
El Servei de Suport Tècnic, que exerceix les funcions de suport i assessorament tècnic i la coordinació de les funcions de les diverses unitats adscrites a cada un dels serveis territorials.
  
Article 9. Les oficines comarcals
  
Les oficines comarcals estan adscrites orgànicament a la Secretaria General, a través dels serveis territorials, i depenen funcionalment d'aquella i de les direccions generals.
  
DISPOSICIÓ FINAL
  
Aquesta ordre vigeix des del mateix dia de la publicació en el Diari Oficial de la Generalitat Valenciana.
  
València, 7 de febrer de 2000
  
La consellera d'Agricultura, Pesca i Alimentació,


Còpia Permalink ELI